Document ID: 32010D0654

KOMISSION PÄÄTÖS,
annettu 27 päivänä lokakuuta 2010,
päätöksen 2009/852/EY muuttamisesta sellaisten Romanian maidonjalostamojen luettelon osalta, joihin sovelletaan siirtymäkauden toimenpiteitä
(tiedoksiannettu numerolla K(2010) 7258)
(ETA:n kannalta merkityksellinen teksti)
(2010/654/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon elintarvikehygieniasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 852/2004 (1) ja erityisesti sen 12 artiklan toisen kohdan,
ottaa huomioon eläinperäisiä elintarvikkeita koskevista erityisistä hygieniasäännöistä 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 853/2004 (2) ja erityisesti sen 9 artiklan,
sekä katsoo seuraavaa:
(1)
Komission päätöksessä 2009/852/EY (3) säädetään, että asetuksen (EY) N:o 852/2004 liitteessä II olevassa II luvussa ja asetuksen (EY) N:o 853/2004 liitteessä III olevan I jakson II ja III luvussa, II jakson II ja III luvussa ja V jakson I luvussa vahvistettuja rakenteellisia vaatimuksia ei sovelleta tämän päätöksen liitteessä I lueteltuihin Romaniassa sijaitseviin maidonjalostamoihin ennen 31 päivää joulukuuta 2011.
(2)
Heinäkuussa 2010 Romanian viranomaiset ilmoittivat virallisesti komissiolle, että päätöksen 2009/852/EY voimaantulon jälkeen kyseisen päätöksen liitteessä I luetelluista jalostamoista viisi on suljettu ja yksi hyväksytty, että kyseisen päätöksen liitteessä II luetelluista jalostamoista yksi on lopettanut vaatimustenmukaisen ja muun kuin vaatimustenmukaisen maidon jalostamisen erillisillä tuotantolinjoilla ja se olisi siirrettävä kyseisen päätöksen liitteeseen III ja että kyseisen päätöksen liitteessä III luetelluista jalostamoista viisi on hyväksytty unionin sisäiseen kauppaan, yksi lisätty ja yksi suljettu.
(3)
Rakenteiden kehittyessä on aiheellista, että päätöksen 2009/852/EY liitteissä I-III vahvistettuja luetteloita laitoksista muutetaan.
(4)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Korvataan päätöksen 2009/852/EY liitteissä I-III olevat luettelot Romanian maidonjalostamoista, jäljempänä ”jalostamot”, tämän päätöksen liitteissä I-III olevilla luetteloilla.
2 artikla
Tämä päätös on osoitettu kaikille jäsenvaltioille.
Tehty Brysselissä 27 päivänä lokakuuta 2010.

Labels: 17
7
3
0
18
15